Niels Schiøtt

Niels Schiøtt (født 27. februar 1780 i København, død 15. juni 1824 i Christiania ) var dansk-norsk offiser og 2. stortingsrepresentant fra Christiania for perioden 1815–1817.

I 1814 ble Schiøtt major i artilleriet i Christiania, senere ble han forfremmet til oberstløytnant i 1818 og oberst i 1823.

I perioden som stortingsrepresentant var han medlem av Lagtinget og av riksretten, samt tolv forskjellige komiteer. Blant annet var han formann i komiteen om verneplikt på gods og av komiteen om vernepliktsloven, samt sekretær i militærkomiteen.

Schiøtt var innehaver av Dannebrogordenen og Sverdordenen.

Han var gift med Elisabeth Marie Arbin. Etter Schiøtts død giftet enken seg med Nicolay Johan Krog.

Referanser

Kilder

Eksterne lenker 
 

Norske offiserer
Danske offiserer
Dannebrogordenen
Sverdordenen
Stortingsrepresentanter 1815–1817
Stortingsrepresentanter for Oslo
Nordmenn født i Danmark
Personer fra København